देखिए आने वाली फिल्‍मों की एक झलक

1/20



'एक्‍शन जैक्‍शन' इस साल रिलीज होने वाली एक्‍शन मूवी है. फिल्‍म में अजय देवगन, सोनाक्षी सिन्‍हा, यामी गौतम, कुणाल रॉय कपूर मुख्‍य भूमिका में हैं. फिल्‍म का डायरेक्‍शन प्रभुदेवा ने किया है.



2/20



'बैंग-बैंग' एक एक्‍शन थ्रिलर फिल्‍म है. सिद्धार्थ राज आनंद के डायरेक्‍शन में बन रही इस फिल्‍म में ऋतिक रोशन और कटरीना कैफ मुख्‍य भूमिका निभा रहे हैं.



3/20



'बॉम्‍बे वेल्‍वेट' हिंदी ड्रामा फिल्‍म है जो इस साल रिलीज हो रही है. अनुराग कश्‍यप के डायरेक्‍शन में बन रही इस फिल्‍म में रणबीर कपूर और अनुष्‍का शर्मा लीड रोल में हैं.



4/20



'डिटेक्टिव ब्‍योमकेश बक्‍शी' यशराज फिल्‍म्‍स के बैनर तले बन रही फिल्‍म है. फिल्‍म इस साल दिसंबर में रिलीज होने की उम्‍मीद है. फिल्‍म के डायरेक्‍टर दिबाकर बनर्जी और प्रोड्यूसर आदित्‍य चोपड़ा हैं. फिल्‍म में सुशांत सिंह राजपूत मुख्‍य भूमिका में हैं.



5/20



फिल्म 'गुंडे' भी यशराज बैनर की फिल्‍म है जो इस साल रिलीज हो रही है. इसमें प्रियंका चोपड़ा, रणवीर सिंह और अर्जुन कपूर लीड रोल में हैं फिल्म में इरफान ने पुलिस वाले का रोल निभाया है. इस फिल्म में अनाथ बच्चे, उनके अपराध में जाने और रेलगाड़ी पर बेहतरीन एक्शन देखने को मिलेगा.



6/20



शाहरुख खान की बहुप्रतीक्षित फिल्‍म 'हैप्‍पी न्‍यू ईयर' इस साल रिलीज हो रही है. फिल्‍म में किंग खान के अलावा अभिषेक बच्‍चन, बोमन ईरानी और सोनू सूद भी हैं. फराह खान के डायरेक्‍शन में बन रही इस फिल्‍म में दीपिका पादुकोणे लीड हीरोइन के रोल में हैं.



7/20



इम्तियाज अली के डायरेक्‍शन में बन रही फिल्‍म 'हाइवे' फरवरी में रिलीज हो रही है. फिल्‍म में आलिया भट्ट और रणदीप सुरजेवाला मुख्‍य भूमिका में हैं. फिल्‍म के प्रोड्यूशर साजिद नाडियाडवाला हैं.



8/20



'हॉलीडे' एक एक्‍शन थ्रिलर फिल्‍म है जो इस साल जून में रिलीज हो रही है. फिल्‍म में अक्षय कुमार और सोनाक्षी सिन्‍हा मुख्‍य भूमिका में हैं. इसमें गोविंदा का भी एक छोटा लेकिन अहम किरदार है. यह फिल्‍म 2012 में रिलीज हुई तमिल ब्‍लॉकबस्‍टर मूवी Thuppakki का रीमेक है.



9/20



टीवी के सुपरस्‍टार राम कपूर इस साल रिलीज हो रही 'हमशक्‍ल' में मुख्‍य भूमिका निभा रहे हैं. फिल्‍म में सैफ अली खान और रितेश देशमुख भी हैं. फिल्‍म में डायरेक्‍टर साजिद खान और प्रोड्यूसर वासु भगनानी हैं.



10/20



'जग्‍गा जासूस' एक कॉमेडी लेकिन रहस्‍य की दुनिया पर केंद्रित फिल्‍म है. इसमें रणबीर कपूर, कटरीना कैफ और गोविंदा मुख्‍य भूमिका में हैं. फिल्‍म के डायरेक्‍टर अनुराग बासु हैं. फिल्‍म अगले साल आईपीएल के बाद मई में रिलीज होने की उम्‍मीद है.



11/20



'जय हो' एक आम आदमी की कहानी है जो अन्‍याय और भ्रष्‍टाचार के खिलाफ लड़ता है. सोहैल खान के डायरेक्‍शन में बन रही फिल्‍म में सलमान खान मुख्‍य भूमिका में हैं जबकि नई अदाकारा डेजी शाह के अलावा सना खान और सुनील शेट्टी भी इस फिल्‍म में काम कर रहे हैं. अभिनेत्री तब्‍बू ने इस फिल्‍म में सलमान की बहन का किरदार निभाया है.



12/20



इस साल सलमान खान की एक और फिल्‍म 'किक' रिलीज हो रही है. फिल्‍म के डायरेक्‍टर साजिद नाडियाडवाला हैं. फिल्‍म ईद पर रिलीज होने की उम्‍मीद है. कहा जा रहा है कि यह फिल्म 27 जुलाई को रिलीज होगी.



13/20



इस साल रिलीज हो रही फिल्म 'मैं तेरा हीरो' में डेविड धवन के बेटे वरुण धवन लीड रोल में हैं. वरुण के साथ दो-दो हीरोइनें हैं, इलियाना डी क्रूज और नरगिस फाखरी. यंग स्टारकास्ट वाली यह फिल्म 4 अप्रैल को रिलीज हो रही है. स्टुडेंट ऑफ द ईयर' से बॉलीवुड में कदम रखने वाले वरुण फिल्म में ऐक्शन करते हुए भी नजर आएंगे.



14/20



देश की मशहूर महिला मुक्‍केबाज मेरी कोम की जिंदगी पर बनी फिल्‍म 'मेरी कोम' भी इसी साल रिलीज हो रही है. फिल्‍म में मेरी कोम का किरदार निभाया है प्रियंका चोपड़ा ने. मणिपुर की रहने वाली मेरी कोम पांच बार वर्ल्‍ड बॉक्सिंग चैंपियन रह चुकी हैं.



15/20



'वन बाई टू' देविका भगत के निर्देशन में बन रही एक रोमांटिक कॉमेडी फिल्‍म है. फिल्‍म इस महीने के आखिर तक रिलीज होने की उम्‍मीद है. फिल्‍म में अभय देओल और प्रीति देसाई मुख्‍य भूमिका में हैं.



16/20



देश की मौजूदा राजनीतिक स्थिति पर व्‍यंग्‍य को केंद्र में रख कर बनी फिल्‍म 'पी.के.' इस साल क्रिसमस के मौके पर रिलीज होने की उम्‍मीद है. फिल्‍म के डायरेक्‍टर राजकुमार हिरानी हैं. फिल्‍म में आमिर खान, अनुष्‍का शर्मा, सुशांत सिंह राजपूत, बोमन ईरानी, संजय दत्‍त और राम सेठी जैसे कलाकर हैं.



17/20



मुंबई में 26/11 के आतंकवादी हमलों पर बनी फिल्‍म 'फैंटम' में सैफ अली खान और कटरीना कैफ मुख्‍य भूमिका निभा रहे हैं. कबीर खान के डायरेक्‍शन और साजिद नाडियाडवाला के प्रोडक्‍शन में बन रही इस फिल्‍म की शूटिंग लेबनान की राजधानी बेरुत में भी हुई है.



18/20



बॉलीवुड अभिनेता फरहान अख्‍तर और एक्‍ट्रेस विद्या बालन जल्‍द ही आपको ‘शादी के साइड इफेक्‍ट्स’ में नजर आएंगे. बालाजी मोशन पिक्‍चर्स और प्रीतीश नंदी कम्‍युनिकेशन लिमिटेड की इस फिल्‍म में एक शादीशुदा जोड़े की कहानी है जो शादी और एक बच्‍चा हो जाने के बाद फिर से एक-दूसरे में प्‍यार खोज रहे हैं. फिल्‍म का निर्देशन साकेत चौधरी ने किया है और यह 28 फरवरी को रिलीज होने वाली है.



19/20



साल 2011 की हिट फिल्‍म सिंघम का सीक्‍वल 'सिंघम-2' भी इस साल रिलीज होने की उम्‍मीद है. फिल्‍म में अजय देवगन मुख्‍य भूमिका में हैं लेकिन सिंघम की लीड हीरोइन काजल अग्रवाल की जगह इस बार करीना कपूर को लिया गया है. फिल्‍म के निर्देशक रोहित शेट्टी हैं. फिल्‍म की शूटिंग मार्च में शुरू होगी. फिल्‍म इस साल 15 अगस्‍त को रिलीज होने की उम्‍मीद है.

